sukhrobnurali/uzbek-legal-corpus huggingface dataset:
Gʻallaorol, Kogon va Urgut ixtisoslashtirilgan davlat oʻrmon xoʻjaliklari faoliyatini tashkil etish chora-tadbirlari toʻgʻrisida
(resolution, 2021-08-09)

Oʻzbekiston Respublikasi Prezidentining “Dorivor oʻsimliklarni yetishtirish va qayta ishlash, ularning urugʻchiligini yoʻlga qoʻyishni rivojlantirish boʻyicha ilmiy tadqiqotlar koʻlamini kengaytirishga oid chora-tadbirlar toʻgʻrisida” 2020-yil 26-noyabrdagi PQ-4901-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Dorivor oʻsimliklarni yetishtirish va qayta ishlash, ularning urugʻchiligini yoʻlga qoʻyishni rivojlantirish boʻyicha ilmiy tadqiqotlar koʻlamini kengaytirishga oid chora-tadbirlar toʻgʻrisida” 2020-yil 26-noyabrdagi PQ-4901-son qaroriga muvofiq Jizzax, Buxoro va Samarqand viloyatlarida tegishlicha Gʻallaorol, Kogon va Urgut ixtisoslashtirilgan davlat oʻrmon xoʻjaliklari tashkil etilsin. 2. Gʻallaorol, Kogon va Urgut ixtisoslashtirilgan davlat oʻrmon xoʻjaliklarining yer maydonlari ilovaga muvofiq tasdiqlansin. 3. Gʻallaorol, Kogon va Urgut ixtisoslashtirilgan davlat oʻrmon xoʻjaliklari faoliyatini moliyalashtirish Vazirlar Mahkamasining 2017-yil 19-iyuldagi 530-son qarori bilan tasdiqlangan Oʻzbekiston Respublikasi Oʻrmon xoʻjaligi davlat qoʻmitasi toʻgʻrisidagi nizom talablari asosida davlat oʻrmon xoʻjaliklari uchun belgilangan shartlarga asosan amalga oshirilishi belgilab qoʻyilsin. 4. Jizzax, Buxoro va Samarqand viloyatlari hokimliklari Oʻzbekiston Respublikasi Oʻrmon xoʻjaligi davlat qoʻmitasi, Davlat soliq qoʻmitasi huzuridagi Kadastr agentligi, Qishloq xoʻjaligi vazirligi bilan birgalikda bir oy muddatda Gʻallaorol, Kogon va Urgut ixtisoslashtirilgan davlat oʻrmon xoʻjaliklariga yer maydonlari ajratishga doir hujjatlar belgilangan tartibda rasmiylashtirilishi hamda yer-kadastr hujjatlariga tegishli oʻzgartirishlar kiritilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev va Oʻzbekiston Respublikasi Oʻrmon xoʻjaligi davlat qoʻmitasi raisi N.J. Bakirov zimmasiga yuklansin. gektarda T/r Ixtiso�lashtirilgan davlat oʻrmon xoʻjaliklari nomi Umumiy yer maydoni shundan Ekin yerlar shundan Koʻp yillik dov-daraxtlar Yaylovlar Meliorativ holati yomonlashgan yerlar Oʻrmonzorlar Qishloq xoʻjaligida foydalanilmaydigan boshqa yerlar sugʻoriladigan lalmikor 1. Gʻallaorol 37870 99 35 64 3 36193 11 1174 390 2. Urgut 10577 18 4227 2093 4239 3. Kogon 1000 970 30
Kripto-birjalar faoliyatini litsenziyalash tartibi toʻgʻrisidagi nizomga oʻzgartirish kiritish toʻgʻrisida
(order, 2022-08-15)

Oʻzbekiston Respublikasi Prezidentining 2021-yil 23-martdagi PF-6191-son “Aholi va tadbirkorlik subyektlariga davlat xizmatlaridan foydalanishda yanada qulay sharoitlar yaratish, bu borada byurokratik toʻsiqlarni qisqartirish boʻyicha qoʻshimcha chora-tadbirlar toʻgʻrisida”gi Farmoniga muvofiq buyuraman: 1. Oʻzbekiston Respublikasi Prezidenti huzuridagi Loyiha boshqaruvi milliy agentligining 2019-yil 21-yanvardagi 16-son buyrugʻi (roʻyxat raqami 3127, 2019-yil 22-yanvar) (Qonun hujjatlari maʼlumotlari milliy bazasi, 23.01.2019-y., 10/19/3127/2525-son) bilan tasdiqlangan Kripto-birjalar faoliyatini litsenziyalash tartibi toʻgʻrisidagi nizom 1a-son ilovasining 10-bandi ikkinchi xatboshisidagi “soliq toʻlovchining identifikatsiya raqami” degan soʻzlar “jismoniy shaxsning shaxsiy identifikatsiya raqami” degan soʻzlar bilan almashtirilsin. 2. Ushbu buyruq rasmiy eʼlon qilingan kundan eʼtiboran kuchga kiradi.
“Rieltorning malaka sertifikatini berish tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirishlarni oʻz kuchini yoʻqotgan deb topish haqida
(order, 2021-08-05)

Oʻzbekiston Respublikasining “Rieltorlik faoliyati toʻgʻrisida”gi Qonuni va Oʻzbekiston Respublikasi Vazirlar Mahkamasining 2020-yil 23-dekabrdagi 805-son “Baholovchilar va rieltorlarning malaka imtihonini oʻtkazish va ularga malaka sertifikatini berish boʻyicha davlat xizmatlari koʻrsatishning maʼmuriy reglamentlarini tasdiqlash toʻgʻrisida”gi qaroriga muvofiq buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Davlat mulkini boshqarish davlat qoʻmitasining 2011-yil 17-maydagi 01/19-18/02-son “Rieltorning malaka sertifikatini berish tartibi toʻgʻrisidagi nizomni tasdiqlash haqida”gi qarori (roʻyxat raqami 2236, 2011-yil 10-iyun) (Oʻzbekiston Respublikasi qonun hujjatlari toʻplami, 2011-y., 24-son, 252-modda). 2. Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasining 2014-yil 5-martdagi 01/27-26/08-son “Rieltorning malaka sertifikatini berish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida”gi qarori (roʻyxat raqami 2236-1, 2014-yil 26-mart) (Oʻzbekiston Respublikasi qonun hujjatlari toʻplami, 2014-y., 13-son, 146-modda). 3. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasining 2017-yil 6-iyuldagi 01/19-10/14-son “Rieltorning malaka sertifikatini berish tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 2236-2, 2017-yil 24-iyul) (Oʻzbekiston Respublikasi qonun hujjatlari toʻplami, 2017-y., 30-son, 748-modda). 4. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasining 2018-yil 23-yanvardagi 01/19-10/06-son “Rieltorning malaka sertifikatini berish tartibi toʻgʻrisidagi nizomga oʻzgartirishlar kiritish toʻgʻrisida”gi qarori (roʻyxat raqami 2236-3, 2018-yil 12-fevral) (Qonun hujjatlari maʼlumotlari milliy bazasi, 13.02.2018-y., 10/18/2236-3/0689-son). 5. Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasining 2018-yil 18-maydagi 01/19-10/22-son “Rieltorning malaka sertifikatini berish tartibi toʻgʻrisidagi nizomning 2-bandiga oʻzgartirish kiritish haqida”gi qarori (roʻyxat raqami 2236-4, 2018-yil 5-iyun) (Qonun hujjatlari maʼlumotlari milliy bazasi, 08.06.2018-y., 10/18/2236-4/1326-son).
Vazirlar Mahkamasining “LUKOYL Oʻzbekiston Opereyting Kompani” MChJ ishtirokida maktabgacha taʼlim tashkilotlarini tashkil etish chora-tadbirlari toʻgʻrisida” 2019-yil 3-oktabrdagi 839-son qaroriga oʻzgartirish kiritish haqida
(resolution, 2021-08-03)

Maktabgacha yoshdagi imkoniyatlari cheklangan bolalarga tibbiy va ijtimoiy yordamni chuqurlashtirish va kengaytirish, shuningdek, jalb qilingan mablagʻlardan maqsadli va samarali foydalanish maqsadida Vazirlar Mahkamasi qaror qiladi: 1. Vazirlar Mahkamasining “LUKOYL Oʻzbekiston Opereyting Kompani” MChJ ishtirokida maktabgacha taʼlim tashkilotlarini tashkil qilish chora-tadbirlari toʻgʻrisida” 2019-yil 3-oktabrdagi 839-son qarorining 10-bandi birinchi xatboshisidagi “2021-yil 1-iyulgacha” soʻzlari “2022-yil 1-sentabrgacha” soʻzlari bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev va Oʻzbekiston Respublikasi maktabgacha taʼlim vaziri A.V. Shin zimmasiga yuklansin.
Oʻzbekiston Respublikasining ayrim qonun hujjatlariga aholining sanitariya-epidemiologik osoyishtaligini taʼminlashga qaratilgan oʻzgartishlar va qoʻshimcha kiritish toʻgʻrisida
(law, 2023-04-30)

2-modda. Oʻzbekiston Respublikasining 1996-yil 29-avgustda qabul qilingan “Fuqarolar sogʻligʻini saqlash toʻgʻrisida”gi 265-I-sonli Qonuni (Oʻzbekiston Respublikasi Oliy Majlisining Axborotnomasi, 1996-yil, № 9, 128-modda; 1999-yil, № 5, 124-modda; 2001-yil, № 5, 89-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 10, 536-modda; 2007-yil, № 10, 473-modda; 2010-yil, № 5, 177-modda; 2016-yil, № 12, 383-modda; 2017-yil, № 6, 300-modda; 2018-yil, № 1, 1-modda; 2019-yil, № 2, 47-modda, № 5, 265, 267-moddalar, № 9, 589, 592-moddalar; 2020-yil, № 12, 691-modda; 2021-yil, 4-songa ilova) 28-moddasiga quyidagi oʻzgartish va qoʻshimcha kiritilsin: nomi quyidagi tahrirda bayon etilsin: quyidagi mazmundagi ikkinchi qism bilan toʻldirilsin: “Karantinli va inson uchun xavfli boʻlgan boshqa yuqumli kasalliklar tarqalishi tahdidi mavjud boʻlgan taqdirda Oʻzbekiston Respublikasi Bosh davlat sanitariya vrachining qarori asosida qonunchilikda belgilangan tartibda aholini profilaktik emlashdan oʻtkazish joriy etilishi mumkin”. 3-modda. Oʻzbekiston Respublikasi Sogʻliqni saqlash vazirligi, Oʻzbekiston Respublikasi Adliya vazirligi hamda boshqa manfaatdor tashkilotlar ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 4-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; davlat boshqaruvi organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 5-modda. Ushbu Qonun rasmiy eʼlon qilingan kundan eʼtiboran kuchga kiradi.
Zaytun moyi va zaytun mevasi toʻgʻrisidagi xalqaro bitimga (Jeneva, 2015-yil 9-oktabr) Oʻzbekiston Respublikasining qoʻshilishi haqida
(law, 2021-08-02)

Zaytun moyi va zaytun mevasi toʻgʻrisidagi xalqaro bitimga (Jeneva, 2015-yil 9-oktabr) qoʻshilinsin.
Oʻzbekiston Respublikasi Turizm va sport vazirligi faoliyatini tashkil etish chora-tadbirlari toʻgʻrisida
(resolution, 2023-11-28)

Oʻzbekiston Respublikasi Prezidentining “Turizm, sport va madaniy meros sohalarida davlat boshqaruvi tizimini yanada takomillashtirish chora-tadbirlari toʻgʻrisida” 2021-yil 6-apreldagi PF-6199-son Farmoni hamda “Turizm va sport vazirligi faoliyatini tashkil etish toʻgʻrisida” 2021-yil 6-apreldagi PQ-5054-son qarori ijrosi yuzasidan Vazirlar Mahkamasi qaror qiladi: 4. Oʻzbekiston Respublikasi Hukumatining 4-ilovaga muvofiq ayrim qarorlariga oʻzgartirish va qoʻshimchalar kiritilsin. 5. Oʻzbekiston Respublikasi Turizm va sport vazirligi manfaatdor vazirliklar va idoralar bilan birgalikda ular tomonidan qabul qilingan normativ-huquqiy hujjatlarni bir oy muddatda ushbu qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi turizm va sport vaziri A.A. Abduxakimov zimmasiga yuklansin. 1. Oʻzbekiston Respublikasi Vazirlar Mahkamasining “Oʻzbekiston Respublikasida turizm sohasini tiklash va rivojlantirish uchun qulay shart-sharoitlarni yaratish chora-tadbirlari toʻgʻrisida” 2020-yil 10-iyuldagi 433-son qarorining 3-bandi “a” kichik bandi quyidagi tahrirda bayon qilinsin: “a) Turizm faoliyatini litsenziyalash tartibi toʻgʻrisidagi nizomga muvofiq chiqish turizmi yoʻnalishi boʻyicha turoperator va turagent faoliyatini amalga oshirish uchun qoʻyilgan quyidagi litsenziya talablari: turoperatorlarning fuqarolik javobgarligini sugʻurtalashni tasdiqlovchi sugʻurta polisining mavjudligi 2021-yil 1-avgustdan; 15 ming AQSh dollari ekvivalenti miqdoridagi mablagʻlarni Oʻzbekiston Respublikasi Turizmni rivojlantirish davlat qoʻmitasi huzurida Xavfsiz turizm jamgʻarmasiga zaxira qilib qoʻyish 2024-yil 1-avgustdan kuchga kiradi;”.
“Maktabgacha taʼlim muassasalarini oʻyinlar, oʻyinchoqlar, mebel, jihozlar va boshqa texnik vositalar bilan jihozlash meʼyorlarini tasdiqlash toʻgʻrisida”gi qarorni oʻz kuchini yoʻqotgan deb topish haqida
(resolution, 2021-07-30)

Oʻzbekiston Respublikasi Vazirlar Mahkamasining 2020-yil 22-dekabrdagi 802-son “Maktabgacha taʼlim va tarbiyaning davlat standartini tasdiqlash toʻgʻrisida”gi qaroriga muvofiq Oʻzbekiston Respublikasi Maktabgacha taʼlim vazirligi, Investitsiyalar va tashqi savdo vazirligi huzuridagi Oʻzbekiston texnik jihatdan tartibga solish agentligi, Sogʻliqni saqlash vazirligi hamda Moliya vazirligi qaror qiladi: 1. Oʻzbekiston Respublikasi Maktabgacha taʼlim vazirligi, Moliya vazirligi, “Oʻzstandart” agentligi va Sogʻliqni saqlash vazirligining 2018-yil 7-martdagi 7, K-6, 14, 58-son “Maktabgacha taʼlim muassasalarini oʻyinlar, oʻyinchoqlar, mebel, jihozlar va boshqa texnik vositalar bilan jihozlash meʼyorlarini tasdiqlash toʻgʻrisida”gi qarori (roʻyxat raqami 2986, 2018-yil 17-mart) (Qonun hujjatlari maʼlumotlari milliy bazasi, 18.03.2018-y., 10/18/2986/0931-son) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Ichki ishlar vazirligi hamda Qurilish vazirligi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Vazirlar Mahkamasining “Mahalliy davlat hokimiyati organlari faoliyatiga “E-qaror” elektron tizimini joriy etish chora-tadbirlari toʻgʻrisida” 2021-yil 22-iyundagi 390-son qaroriga oʻzgartirish va qoʻshimchalar kiritish haqida
(resolution, 2021-07-28)

Mahalliy davlat hokimiyati organlari tomonidan qabul qilinadigan qaror va farmoyishlar loyihalarini “E-qaror” elektron tizimi orqali ishlab chiqish, kelishish, qabul qilish (chiqarish), roʻyxatga olish va eʼlon qilish jarayonini takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Mahalliy davlat hokimiyati organlari faoliyatiga “E-qaror” elektron tizimini joriy etish chora-tadbirlari toʻgʻrisida” 2021-yil 22-iyundagi 390-son qaroriga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Adliya vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Oʻzbekiston Respublikasi adliya vaziri R.Q. Davletov zimmasiga yuklansin. 1. 1-ilovaning 18-bandi quyidagi mazmundagi xatboshi bilan toʻldirilsin: “Agar mahalliy vakillik organlari faoliyatiga oid qonunchilik hujjatlarida qaror loyihalarini ishlab chiqish, kelishish va qabul qilish uchun mazkur Nizomda nazarda tutilganidan boshqacha qoidalar belgilangan boʻlsa, ushbu qonunchilik hujjatlarida belgilangan qoidalar qoʻllaniladi”. 2. 2-ilovada: a) 9-bosqichning “Muddatlar” ustunidagi “1 kun muddatda” soʻzlari “Mahalliy ijro etuvchi hokimiyat — 1 kun muddatda Mahalliy vakillik organi — belgilangan muddatda” soʻzlari bilan almashtirilsin; b) quyidagi mazmundagi izoh bilan toʻldirilsin: “Izoh. Mahalliy vakillik organlari faoliyatiga oid qonunchilik hujjatlarida mazkur Tartibda qarorlar loyihalarini ishlab chiqish, kelishish va qabul qilish uchun nazarda tutilganidan boshqacha qoidalar belgilangan hollarda, ushbu qonunchilik hujjatlarida belgilangan qoidalar qoʻllaniladi”. 3. 3-ilovada: a) 7-bosqichning “Muddatlar” ustunidagi “1 kun muddatda” soʻzlari “Mahalliy ijro etuvchi hokimiyat — 1 kun muddatda Mahalliy vakillik organi — belgilangan muddatda” soʻzlari bilan almashtirilsin; b) quyidagi mazmundagi izoh bilan toʻldirilsin: “Izoh. Mahalliy vakillik organlari faoliyatiga oid qonunchilik hujjatlarida mazkur Tartibda qarorlar loyihalarini ishlab chiqish, kelishish va qabul qilish uchun nazarda tutilganidan boshqacha qoidalar belgilangan hollarda, ushbu qonunchilik hujjatlarida belgilangan qoidalar qoʻllaniladi”.
Roʻyxatdan oʻtkazish davlat raqami belgilarini va qatʼiy hisobdagi blankalarni berishda, avtomototransport vositalari, ularning tirkamalari (yarim tirkamalari)ni roʻyxatdan oʻtkazishda, qayta roʻyxatdan oʻtkazishda, majburiy texnik koʻrikdan oʻtkazishda, shuningdek imtihonlarni olishda undiriladigan toʻlovlar stavkalariga oʻzgartirishlar kiritish toʻgʻrisida
(order, 2021-07-28)

Oʻzbekiston Respublikasining 2020-yil 15-oktabrdagi OʻRQ-641-son “Nogironligi boʻlgan shaxslarning huquqlari toʻgʻrisida”gi Qonuni, Oʻzbekiston Respublikasi Prezidentining 2019-yil 21-maydagi PF-5723-son “Mehnatga haq toʻlash, pensiyalar va boshqa toʻlovlar miqdorlarini aniqlash tartibini takomillashtirish toʻgʻrisida”gi Farmoni hamda 2020-yil 22-oktabrdagi PQ-4871-son “Favqulodda vaziyatlardan jabr koʻrgan fuqarolarni ijtimoiy himoya qilishning qoʻshimcha choralari toʻgʻrisida”gi qarori, shuningdek Vazirlar Mahkamasining 2021-yil 9-martdagi 125-son “Transport vositalarini majburiy texnik koʻrikdan oʻtkazish tartibini takomillashtirishga doir qoʻshimcha chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi ichki ishlar vazirining 2011-yil 23-noyabrdagi 174-son buyrugʻi (roʻyxat raqami 2303, 2011-yil 21-dekabr) (Oʻzbekiston Respublikasi qonun hujjatlari toʻplami, 2011-y., 51-son, 552-modda) tasdiqlangan Roʻyxatdan oʻtkazish davlat raqami belgilarini va qatʼiy hisobdagi blankalarni berishda, avtomototransport vositalari, ularning tirkamalari (yarim tirkamalari)ni roʻyxatdan oʻtkazishda, qayta roʻyxatdan oʻtkazishda, majburiy texnik koʻrikdan oʻtkazishda, shuningdek imtihonlarni olishda undiriladigan toʻlovlar stavkalariga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1 — 7 va 81-bandlardagi, 9-bandning ikkinchi — beshinchi xatboshilaridagi hamda 11 — 17-bandlardagi “eng kam ish haqining” degan soʻzlar “bazaviy hisoblash miqdorining” degan soʻzlar bilan almashtirilsin. 2. 1-bob izohining beshinchi xatboshisidagi “Mehnat va aholini ijtimoiy muhofaza qilish organlari tomonidan nogironlarga” degan soʻzlar “mehnat organlari tomonidan nogironligi boʻlgan shaxslarga” degan soʻzlar bilan almashtirilsin. 3. 8-band va uning izohi quyidagi tahrirda bayon etilsin: 4. 10-bandda: ikkinchi, uchinchi va beshinchi xatboshilardagi “eng kam ish haqining” degan soʻzlar “bazaviy hisoblash miqdorining” degan soʻzlar bilan almashtirilsin; toʻrtinchi xatboshi chiqarib tashlansin; beshinchi xatboshi toʻrtinchi xatboshi deb hisoblansin. 5. 4-bobning izohi quyidagi tahrirda bayon etilsin: 6. 5-bobning izohi quyidagi tahrirda bayon etilsin:
“Koʻchmas mulk obyektlariga kadastr yigʻmajildini tayyorlash qoidalarini tasdiqlash toʻgʻrisida”gi qaror, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(order, 2021-07-28)

Oʻzbekiston Respublikasi Vazirlar Mahkamasining 2021-yil 22-iyundagi 389-son “Davlat kadastrlarini yuritish sohasini tartibga soluvchi ayrim normativ-huquqiy hujjatlarni tasdiqlash toʻgʻrisida”gi qaroriga muvofiq buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasining 2015-yil 22-oktabrdagi 33-son “Koʻchmas mulk obyektlariga kadastr yigʻmajildini tayyorlash qoidalarini tasdiqlash toʻgʻrisida”gi qarori (roʻyxat raqami 2725, 2015-yil 3-noyabr) (Oʻzbekiston Respublikasi qonun hujjatlari toʻplami, 2015-y., 44-son, 568-modda). 2. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasining 2017-yil 6-iyundagi 3-son “Koʻchmas mulk obyektlariga kadastr yigʻmajildini tayyorlash qoidalariga oʻzgartirishlar kiritish haqida”gi qarori (roʻyxat raqami 2725-1, 2017-yil 20-iyun) (Oʻzbekiston Respublikasi qonun hujjatlari toʻplami, 2017-y., 25-son, 558-modda). 3. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasining 2017-yil 14-noyabrdagi 8-son “Koʻchmas mulk obyektlariga kadastr yigʻmajildini tayyorlash qoidalariga oʻzgartirishlar kiritish haqida”gi qarori (roʻyxat raqami 2725-2, 2017-yil 14-dekabr) (Oʻzbekiston Respublikasi qonun hujjatlari toʻplami, 2017-y., 50-son, 1232-modda).
Nurafshon shahrida Chirchiq-Ohangaron irrigatsiya tizimlari havza boshqarmasining maʼmuriy binosini qurish ishlarini tashkil etish chora-tadbirlari toʻgʻrisida
(resolution, 2025-01-04)

Oʻzbekiston Respublikasi Suv xoʻjaligi vazirligining Chirchiq-Ohangaron irrigatsiya tizimlari havza boshqarmasi hamda uning huzuridagi suv xoʻjaligi tashkilotlarini zamonaviy maʼmuriy bino bilan taʼminlash va ularning moddiy-texnik bazasini mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Suv xoʻjaligi vazirligi tizimidagi tashkilotlarga tegishli boʻlgan hamda belgilangan tartibda baholangan qiymatda “E-auksion” elektron savdo platformasida elektron auksion savdolariga chiqariladigan bino va inshootlar (keyingi oʻrinlarda — bino va inshootlar) roʻyxati ilovaga muvofiq tasdiqlansin. 2. Oʻzbekiston Respublikasi Davlat aktivlarini boshqarish agentligi Suv xoʻjaligi vazirligi va Toshkent viloyati hokimligi bilan birgalikda: mazkur qarorga ilovaga muvofiq tasdiqlangan roʻyxatdagi bino va inshootlar belgilangan tartibda baholangan qiymatda “E-auksion” elektron savdo platformasida elektron onlayn-auksion savdolariga chiqarilishini; bino va inshootlarni sotishdan tushadigan mablagʻlarni (sotish bilan bogʻliq xarajatlar chegirilgan holda), Chirchiq-Ohangaron irrigatsiya tizimlari havza boshqarmasining rivojlantirish jamgʻarmasiga yoʻnaltirilishini taʼminlasin. 3. Oʻzbekiston Respublikasi Suv xoʻjaligi vazirligi mazkur qarorga ilovaga muvofiq tasdiqlangan roʻyxatdagi bino va inshootlarni sotishdan tushadigan mablagʻlar Chirchiq-Ohangaron irrigatsiya tizimlari havza boshqarmasining maxsus shaxsiy gʻazna hisobvaragʻiga oʻtkazilishini va Nurafshon shahrida belgilangan tartibda ajratilgan yer maydonida boshqarmaning maʼmuriy binosi qurilishini moliyalashtirishga yoʻnaltirilishini taʼminlasin. 4. Nurafshon shahrida Chirchiq-Ohangaron irrigatsiya tizimlari havza boshqarmasi maʼmuriy binosi qurilishi boʻyicha: Oʻzbekiston Respublikasi Suv xoʻjaligi vazirligining “Toshkentsuvqurilishinvest” davlat muassasasi — buyurtmachi etib belgilansin; bosh loyihachi va bosh pudratchi tashkilotlar qonunchilikda belgilangan tartibda tanlov yoki tender orqali aniqlansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev hamda Oʻzbekiston Respublikasi suv xoʻjaligi vaziri Sh.R. Xamrayev zimmasiga yuklansin. T/r Tashkilotlar nomi Bino va inshoot nomi Joylashgan manzili Umumiy yer maydoni, ga Qurilish osti maydoni, kv m 1. Chirchiq-Ohangaron irrigatsiya tizimlari havza boshqarmasi huzuridagi Meliorativ ekspeditsiya Maʼmuriy bino va inshoot Toshkent viloyati, Yuqori Chirchiq tumani, “Yangibozor” qoʻrgʻoni, Mustaqillik koʻchasi, 119 uy 0,47 371,58 2. “Parkent-Qorasuv” irrigatsiya tizimi boshqarmasi Maʼmuriy bino va inshoot (sobiq XATP-23 binosi) Toshkent viloyati, Parkent tumani, Yoshlik qoʻrgʻoni 0,50 1148,0 3. Chirchiq-Ohangaron irrigatsiya tizimlari havza boshqarmasi huzuridagi Toshkent magistral kanali boshqarmasi Maʼmuriy bino va inshoot Toshkent shahar, Bektemir tumani, Husayn Bayqaro koʻchasi, 117-uy 0,85 8220,0